VENDIM
Nr.304, datë 15.4.2020

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “ZGJERIMI I VARREZAVE PUBLIKE, FAZA E PESTË, NJËSIA ADMINISTRATIVE PORTËZ, FSHATI MBYET”, FIER

Në mbështetje të nenit 100 të Kushtetutës, të ligjit nr.9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, si dhe të neneve 5, 20 e 21,  të ligjit nr.8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit “Zgjerimi i varrezave publike, faza e pestë, njësia administrative Portëz, fshati Mbyet”, Fier.
2. Shpronësimi të bëhet në favor të Bashkisë Fier.
3. Pronarët e pasurive të paluajtshme, pronë private, që shpronësohen, të kompensohen në vlerë të plotë sipas masës së kompensimit përkatës që paraqitet në tabelën bashkëlidhur këtij vendimi, për pasuritë e llojit “tokë bujqësore”, me një vlerë të përgjithshme prej 1 863 363 (një milion e tetëqind e gjashtëdhjetë e tre mijë e treqind e gjashtëdhjetë e tre) lekësh.   
4. Vlera e përgjithshme e shpronësimit, prej 1 863 363 (një milion e tetëqind e gjashtëdhjetë e tre mijë e treqind e gjashtëdhjetë e tre) lekësh, të përballohet nga buxheti i Bashkisë Fier.
5. Shpenzimet procedurale, në vlerën 50 000 (pesëdhjetë mijë) lekë, do të përballohen nga buxheti i miratuar për Ministrinë e Infrastrukturës dhe Energjisë.
[bookmark: _GoBack]6. Shpronësimi të fillojë menjëherë pas botimit të këtij vendimi në Fletoren Zyrtare dhe afati i përfundimit të shpronësimit të jetë tre muaj pas datës së hyrjes në fuqi të tij.
7. Pronarët e pasurive të paluajtshme, pronë private, të pasqyruar në tabelën që i bashkëlidhet këtij vendimi, të kompensohen, për efekt shpronësimi, pasi të kenë paraqitur dokumentacionin justifikues për likuidim, pranë Bashkisë Fier.
8. Agjencia Shtetërore e Kadastrës, Zyra Vendore Fier, brenda 30 (tridhjetë) ditëve nga data e miratimit të këtij vendimi, në bashkëpunim me Bashkinë Fier, të fillojë procedurat për hedhjen e gjurmës së projektit mbi hartën kadastrale të regjistrimit, sipas planimetrisë së shpronësimit të miratuar dhe të bëjë kalimin e pronësisë për pasuritë e shpronësuara në favor të shtetit, Bashkia Fier.
9. Agjencia Shtetërore e Kadastrës, Zyra Vendore Fier, të pezullojë të gjitha transaksionet me pasuritë e shpronësuara deri në momentin kur do të realizohet procesi i hedhjes së gjurmës së projektit mbi hartën kadastrale të regjistrimit, si dhe kalimi i pronësisë në favor të shtetit, Bashkia Fier, për pasurinë e shpronësuar.
10. Ngarkohen Ministria e Infrastrukturës dhe Energjisë, Bashkia Fier dhe Agjencia Shtetërore e Kadastrës, Zyra Vendore Fier për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama




	Lista  e pronarëve të pasurive pronë private që preken nga realizimi i projektit: “Zgjerimi i Varrezave Publike, faza e pestë, Njësia Administrative Portëz, fshati Mbyet” Fier
Vlerësimi për pasurinë tokë arë, është bërë sipas vendimit nr.89, datë 3.2.2016

	Nr.
	Emër Mbiemër
	Zona Kadastrale
	Nr/pasurisë 
	Sipërfa. e përgjithshme, tokë buqësore / m2
	Sipëfaq. Që preket. Tokë buqësore / m2
	Çmimi
	Vlera e Tokës buqësore / lekë
	Vlera totale / Lekë
	Konfirmuar nga ASHK

	
	
	
	
	
	
	Tokë buqësore / m2
	
	
	

	1
	Elca Myzafer Hoxhaj
	2637
	288/126
	1500
	1500
	269
	403,500
	403,500
	Certifikatë pronësie

	2
	Selvi Xhafa (Hoxhaj), Hasmen Hoxhaj, Lavdie Llanaj, Behije Qose, Xhevaire Shehaj, Sare Meta, Ramazan Hoxhaj, Merita Sadushi, Kozeta Kalemi
	2637
	288/89
	5427
	5427
	269
	1,459,863
	1,459,863
	Certifikatë pronësie

	                           
Vlera totale e shpronësimit 
 
 
	 
	6927
	6927
	 
	 
	1,863,363
	 



2

